ΚΑΝΟΝΙΣΜΟΣ (ΕΚ) αριθ. 482/96 ΤΗΣ ΕΠΙΤΡΟΠΗΣ της 19ης Μαρτίου 1996 για τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 249,

Εκτιμώντας:

ότι είναι αναγκαίο να προσδιοριστούν ειδικά οι περιπτώσεις κατά τις οποίες ορισμένα έγγραφα δεν απαιτείται να συνοδεύουν την τελωνειακή διασάφηση 7

ότι, όταν ο διασαφηστής αρνείται να παρίσταται κατά τη λήψη δειγμάτων ή να ορίσει αντιπρόσωπό του ή κατ'άλλον τρόπο αρνείται να παράσχει στις τελωνειακές αρχές την αναγκαία συνδρομή, οι τελωνειακές αρχές πρέπει να έχουν την ευχέρεια να θεωρήσουν τη διασάφηση άκυρη 7

ότι, στα άρθρα 325 έως 340 του κανονισμού (ΕΟΚ) αριθ. 2454/93 της Επιτροπής (2), όπως τροποποιήθηκε τελευταία από 1762/95 (3), καθιερώνεται μέθοδος ειδικής διοικητικής συνεργασίας για την απόδειξη του κοινοτικού χαρακτήρα των προϊόντων που αλιεύονται από τα πλοία των κρατών μελών καθώς και των παραγομένων από αυτά τα προϊόντα εμπορευμάτων επί των εν λόγω πλοίων 7

ότι, δεδομένων των ιδιαίτερων χαρακτηριστικών της αλίευσης, της παραγωγής και της μεταφοράς των συγκεκριμένων προϊόντων και εμπορευμάτων προς την Κοινότητα, είναι σκόπιμο να εισαχθεί στον τίτλο ΙΙ μέρος ΙΙ κεφάλαιο 3 του κανονισμού (ΕΟΚ) αριθ. 2454/93, που αφορά τον κοινοτικό χαρακτήρα των εμπορευμάτων, ένα ξεχωριστό τμήμα σχετικό με τις ιδιαίτερες συνθήκες των συγκεκριμένων προϊόντων και εμπορευμάτων 7

ότι ο κοινοτικός χαρακτήρας των εν λόγω προϊόντων και εμπορευμάτων πρέπει να εξετάζεται ανεξαρτήτως της δασμολογικής τους μεταχείρισης ή κατάταξης, της εθνικότητας και του τύπου του μεταφορικού μέσου καθώς και του κράτους μέλους εισόδου στην Κοινότητα 7

ότι είναι σκόπιμο να καθορίζονται επακριβώς το κοινοτικό αλιευτικό πλοίο και το κοινοτικό πλοίο-εργοστάσιο 7

ότι, προκειμένου να αποφεύγεται η προσκόμιση μεγάλου αριθμού εγγράφων, είναι δυνατόν οι τελωνειακές αρχές να επιτρέπουν την εξαίρεση από τη διαδικασία σχετικά με την εκφόρτωση των προαναφερομένων προϊόντων και εμπορευμάτων από τα αλιευτικά πλοία 7

ότι, προκειμένου να βελτιωθεί ο έλεγχος της εφαρμογής της διαδικασίας, θεωρείται αναγκαίο να προβλέπεται η θεώρηση των εντύπων Τ2Μ από την αρμόδια αρχή για τη νηολόγηση του πλοίου, για το οποίο προορίζονται τα σχετικά έντυπα, να συμπεριλαμβάνονται στα εν λόγω παραστατικά οι βεβαιώσεις που υποβάλλονται από τρίτους και να ενημερώνονται τα τελωνεία που εκδίδουν τα εν λόγω έντυπα σχετικά με τη χρησιμοποίησή τους 7

ότι, λόγω του μόνιμου προβλήματος των περιπτώσεων απάτης που σημειώνονται στο πλαίσιο της διαδικασίας κοινοτικής διαμετακόμισης, είναι σκόπιμο να καθιερωθούν διατάξεις που μπορούν να επιτρέπουν τον προκαθορισμό των συγκεκριμένων διαδρομών και την απαγόρευση της αλλαγής του τελωνείου προορισμού σχετικά με την πορεία των εμπορευμάτων για τα οποία η συνολική εγγύηση ανεστάλη 7 ότι είναι αναγκαίο να καθιερωθούν όροι για τη χρησιμοποίηση της συνολικής εγγύησης και να προβλεφθεί μεγαλύτερη ευελιξία στις διατάξεις για την αναστολή της συνολικής εγγύησης με την τροποποίηση των εν λόγω διατάξεων 7 ότι, για λόγους σαφήνειας, επιβάλλεται αναδιάταξη των άρθρων 360, 361 και 362 του κανονισμού (ΕΟΚ) αριθ. 2454/93 7 ότι είναι αναγκαίο να ευθυγραμμιστούν οι αντίστοιχες διατάξεις των άρθρων 368 και 376 του εν λόγω κανονισμού 7

ότι είναι σκόπιμο να καθιερωθεί μεγαλύτερη ευελιξία όσον αφορά την παροχή εναλλακτικών αποδείξεων ώστε να καθίσταται δυνατή η λήξη της πράξης κοινοτικής διαμετακόμισης σε περίπτωση μη επιστροφής του αντιτύπου αριθ. 5 του ενιαίου διοικητικού εγγράφου 7

ότι το τελωνειακό έδαφος της Κοινότητας αποτελεί, όσον αφορά τους κανόνες που διέπουν τη χρήση των δελτίων TIR, ενιαίο έδαφος 7

ότι η αύξηση των περιπτώσεων απάτης κατά τη μεταφορά εμπορευμάτων υπό την κάλυψη της διαδικασίας TIR μπορεί να οδηγήσει τις αρμόδιες αρχές να λάβουν, βάσει του άρθρου 38 της σύμβασης TIR, μέτρα για τον αποκλεισμό από τη χρήση της εν λόγω διαδικασίας 7

ότι είναι σκόπιμο να εναρμονιστούν σε κοινοτικό επίπεδο οι λεπτομέρειες εφαρμογής του προαναφερθέντος άρθρου 38 της σύμβασης TIR 7

ότι οι οικονομικοί όροι που προβλέπονται στα πλαίσια του καθεστώτος της ενεργητικής τελειοποίησης πρέπει να εφαρμοστούν κατά ομοιόμορφο τρόπο σ' όλη την Κοινότητα 7

ότι, όπως έχει διαπιστωθεί, τα τελωνεία κρατών μελών συναντούν δυσκολίες όσον αφορά τη χορήγηση άδειας προσωρινής εισαγωγής εμπορευμάτων του άρθρου 684 του κανονισμού (ΕΟΚ) αριθ. 2454/93, εφόσον πρόκειται για εμπορεύματα σημαντικής αξίας 7 ότι, στην περίπτωση αυτή, οι εν λόγω υπηρεσίες έχουν απλώς και μόνο τη δυνατότητα να ζητούν γραπτή διασάφηση 7 ότι η γραπτή διασάφηση συνοδεύει την υποχρεωτική εγγύηση για ποσό ίσο προς εκείνο της τελωνειακής οφειλής 7 ότι, σε σημαντικό αριθμό περιπτώσεων, αυτό καταλήγει σε ανεπιθύμητη αποπομπή ταξιδιωτών στα σύνορα της Κοινότητας ή στη χορήγηση άδειας προσωρινής εισαγωγής χωρίς σύσταση εγγύησης, αν και πρόκειται για υψηλό ποσό δασμών 7 ότι, για να βρεθεί κατάλληλη λύση στις εν λόγω δυσχέρειες, είναι αναγκαία η αποδοχή για τις περιπτώσεις αυτές της άδειας και της υπαγωγής υπό το καθεστώς των εμπορευμάτων του εν λόγω άρθρου 684 με προφορική διασάφηση 7 ότι, κατά συνέπεια, είναι σκόπιμη η προσαρμογή των αντίστοιχων διατάξεων 7

ότι η θέση σε ελεύθερη κυκλοφορία των εμπορευμάτων εισαγωγής, τα οποία προηγουμένως είχαν υπαχθεί σε καθεστώς προσωρινής εισαγωγής, παρέχει δικαίωμα εισπράξεως εξισωτικών τόκων επί του συνολικού ποσού των οφειλόμενων εισαγωγικών δασμών 7 ότι, για λόγους ίσης μεταχείρισης, η εν λόγω είσπραξη πρέπει να επεκτείνεται και στις περιπτώσεις στις οποίες γεννάται τελωνειακή οφειλή για άλλους λόγους, εκτός από τη θέση σε ελεύθερη κυκλοφορία 7 ότι η γένεση τελωνειακής οφειλής που ανακύπτει από την υπαγωγή των εμπορευμάτων σε καθεστώς προσωρινής εισαγωγής με μερική απαλλαγή από τους εισαγωγικούς δασμούς πρέπει να εξαιρείται από αυτό τον κανόνα, καθόσον σε αυτήν την περίπτωση δεν επετεύχθει κανένα οικονομικό πλεονέκτημα 7 ότι οι ίδιοι λόγοι ισχύουν επίσης για τις περιπτώσεις όπου συνιστάται εγγύηση με χρηματική κατάθεση που αναλογεί σε ένα από τα ποσά των τελωνειακών οφειλών που προβλέπονται στο άρθρο 192 παράγραφος 1 του κανονισμού (ΕΟΚ) αριθ. 2913/92 7 ότι, για να επιτευχθεί υψηλότερο επίπεδο ασφαλείας δικαίου, είναι απαραίτητο να βελτιωθεί η συνοχή των διατάξεων που αφορούν την είσπραξη εξισωτικών τόκων και ότι τούτο απαιτεί την τροποποίηση του άρθρου 709 του κανονισμού (ΕΟΚ) αριθ. 2454/93 και την προσαρμογή του στις διατάξεις του άρθρου 589 7 ότι, κατά την τροποποίηση και την προσαρμογή αυτή, είναι σκόπιμο να επέλθουν ορισμένες διορθώσεις συντακτικού χαρακτήρα στο εν λόγω άρθρο 709 7

ότι το ενιαίο διοικητικό έγγραφο πρέπει να τροποποιηθεί ώστε να ληφθούν υπόψη οι διατάξεις του κανονισμού (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές για τις ανταλλαγές αγαθών της Κοινότητας και των κρατών μελών της με τις τρίτες χώρες (4), καθώς και κάθε κανονισμός εφαρμογής του 7

ότι κρίνεται σκόπιμο να ευθυγραμμιστούν οι διατάξεις της θέσης 33 του αντιτύπου ελέγχου Τ5 και του αντιτύπου Τ5 bis καθώς και για τη θέση με τίτλο «κωδικός των εμπορευμάτων» του πίνακα φόρτωσης Τ5 προς τις διατάξεις για το ενιαίο διοικητικό έγγραφο 7

ότι είναι σκόπιμη η διεύρυνση του πίνακα των παράγωγων προϊόντων στα πλαίσια του καθεστώτος της ενεργητικής τελειοποίησης στα οποία μπορεί να εφαρμοστεί η ιδιαίτερη δασμολόγηση 7

ότι, για οικονομικούς λόγους, κρίνεται σκόπιμη η συμπλήρωση του πίνακα του παραρτήματος 87 του κανονισμού (ΕΟΚ) αριθ. 2454/93 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2454/93 τροποποιείται ως εξής:

1. Το άρθρο 218 παράγραφος 3 αντικαθίσταται από το ακόλουθο κείμενο:

«3. Εντούτοις, εφόσον πρόκειται για εμπορεύματα που εισάγονται με τον κατ'αποκοπή δασμολογικό συντελεστή που αναφέρεται στο τμήμα ΙΙ σημείο Δ των προκαταρκτικών διατάξεων της συνδυασμένης ονοματολογίας ή εφόσον πρόκειται για εμπορεύματα που εισάγονται με απαλλαγή από εισαγωγικούς δασμούς, τα έγγραφα που αναφέρονται στην παράγραφο 1 στοιχεία α), β) και γ) δεν απαιτούνται, εκτός εάν οι τελωνειακές αρχές τα θεωρούν απαραίτητα για την εφαρμογή των διατάξεων που διέπουν τη θέση των εν λόγω εμπορευμάτων σε ελεύθερη κυκλοφορία.»

2. Το άρθρο 243 παράγραφος 2 αντικαθίσταται από το ακόλουθο κείμενο:

«2. Εφόσον ο διασαφηστής αρνείται να παρίσταται κατά τη δειγματοληψία ή να ορίσει πρόσωπο κατάλληλο γι' αυτό το σκοπό, ή όταν δεν παρέχει στις τελωνειακές αρχές την αναγκαία συνδρομή, προκειμένου να διευκολύνει το σχετικό έργο, εφαρμόζονται οι διατάξεις του άρθρου 241 παράγραφος 1 δεύτερη πρόταση και του άρθρου 241 παράγραφοι 2, 3 και 4.»

3. Στο κεφάλαιο 3 τίτλο ΙΙ μέρος ΙΙ, μετά τον τίτλο «Κοινοτικός χαρακτήρας των εμπορευμάτων» παρεμβάλλεται το ακόλουθο κείμενο:

«Τμήμα 1

Γενικές διατάξεις»

4. Μετά το άρθρο 324, παρεμβάλλεται το ακόλουθο κείμενο:

«Τμήμα 2

Ειδικές διατάξεις που αφορούν τα προϊόντα της αλιείας και τα άλλα προϊόντα που λαμβάνονται από τη θάλασσα με πλοία»

5. Τα άρθρα 325 και 326 αντικαθίστανται από το ακόλουθο κείμενο:

«Άρθρο 325

1. Για τους σκοπούς του παρόντος τμήματος νοούνται ως:

α) Κοινοτικό αλιευτικό πλοίο: το πλοίο που είναι νηολογημένο και εγγεγραμμένο στο τμήμα της επικράτειας ενός κράτους μέλους που ανήκει στο τελωνειακό έδαφος της Κοινότητας, το οποίο φέρει σημαία κράτους μέλους και αλιεύει προϊόντα αλιείας και επί του οποίου, ενδεχομένως, πραγματοποιείται η επεξεργασία αυτών των προϊόντων 7

β) κοινοτικό πλοίο-εργοστάσιο: το πλοίο που είναι νηολογημένο ή εγγεγραμμένο στο τμήμα της επικράτειας ενός κράτους μέλους που ανήκει στο τελωνειακό έδαφος της Κοινότητας, και φέρει σημαία κράτους μέλους, το οποίο δεν αλιεύει προϊόντα αλιείας αλλά επί του οποίου πραγματοποιείται η επεξεργασία αυτών των προϊόντων.

2. Είναι αναγκαία η προσκόμιση εντύπου Τ2Μ, το οποίο έχει εκδοθεί σύμφωνα με τις διατάξεις των άρθρων 327 έως 337, προκειμένου να αποδειχθεί ο κοινοτικός χαρακτήρας:

α) των προϊόντων αλιείας που αλιεύονται εκτός των χωρικών υδάτων χώρας ή εδάφους που δεν ανήκει στο τελωνειακό έδαφος της Κοινότητας από κοινοτικό αλιευτικό πλοίο και

β) των παραγόμενων από αυτά τα προϊόντα εμπορευμάτων, επί του εν λόγω πλοίου ή επί ενός κοινοτικού πλοίου εργοστασίου, στην παρασκευή των οποίων, ενδεχομένως, έχουν χρησιμοποιηθεί και άλλα προϊόντα που έχουν τον εν λόγω χαρακτήρα,

τα οποία, ενδεχομένως, προσκομίζονται με συσκευασίες που έχουν τον εν λόγω χαρακτήρα και προορίζονται να εισαχθούν στο τελωνειακό έδαφος της Κοινότητας υπό τις συνθήκες που προβλέπονται στο άρθρο 326.

3. Ο κοινοτικός χαρακτήρας των προϊόντων αλιείας και άλλων προϊόντων που αλιεύονται ή λαμβάνονται από τη θάλασσα, εκτός των χωρικών υδάτων χώρας ή εδάφους που δεν ανήκει στο τελωνειακό έδαφος της Κοινότητας από πλοία που φέρουν τη σημαία κράτους μέλους και είναι νηολογημένα ή εγγεγραμμένα στο τμήμα της επικράτειας ενός κράτους μέλους που ανήκει στο τελωνειακό έδαφος της Κοινότητας, ή των ιδίων προϊόντων που λαμβάνονται ή αλιεύονται σε ύδατα του τελωνειακού εδάφους της Κοινότητας από πλοία τρίτης χώρας πρέπει να αποδειχθεί με το ημερολόγιο του πλοίου ή με κάθε μέσο που πιστοποιεί τον εν λόγω χαρακτήρα.

Άρθρο 326

1. Το έντυπο Τ2Μ πρέπει να προσκομίζεται για τα προϊόντα και εμπορεύματα που αναφέρονται στο άρθρο 325 παράγραφος 2, τα οποία μεταφέρονται κατευθείαν στο τελωνειακό έδαφος της Κοινότητας:

α) με το κοινοτικό αλιευτικό πλοίο που τα αλίευσε και επί του οποίου, ενδεχομένως, τα εν λόγω προϊόντα υπέστησαν επεξεργασία ή

β) με ένα άλλο κοινοτικό αλιευτικό πλοίο ή με το κοινοτικό πλοίο-εργοστάστιο επί του οποίου, υπέστησαν επεξεργασία τα προϊόντα που μεταφορτώθηκαν από το πλοίο που αναφέρεται στο στοιχείο α) ή

γ) με οποιοδήποτε άλλο πλοίο επί του οποίου είχαν μεταφορτωθεί τα εν λόγω προϊόντα και εμπορεύματα από τα πλοία που αναφέρονται στα στοιχεία α) και β) χωρίς να πραγματοποιηθεί καμία αλλαγή ή

δ) με μεταφορικό που καλύπτεται από ενιαίο τίτλο μεταφοράς που εκδόθηκε στη χώρα ή στο έδαφος που δεν ανήκει στο τελωνειακό έδαφος της Κοινότητας, όπου εκφορτώθηκαν τα εν λόγω προϊόντα και εμπορεύματα από τα σκάφη που αναφέρονται στα στοιχεία α), β) και γ).

Μετά την εν λόγω προσκόμιση, το παραστατικό Τ2Μ δεν μπορεί πλέον να χρησιμοποιηθεί για την απόδειξη του κοινοτικού χαρακτήρα των προϊόντων και των εμπορευμάτων που καλύπτονται από αυτό.

2. Οι αρμόδιες τελωνειακές αρχές του λιμένα στον οποίο εκφορτώθηκαν τα προϊόντα ή/και τα εμπορεύματα από το πλοίο που αναφέρεται στην παράγραφο 1 στοιχείο α) έχουν τη δυνατότητα να παραιτηθούν από την εφαρμογή της παρούσας παραγράφου όταν δεν υπάρχει καμία αμφιβολία σχετικά με την καταγωγή των εν λόγω προϊόντων ή/και εμπορευμάτων, ή σε περίπτωση που ισχύει η δήλωση που αναφέρεται στο άρθρο 8 παράγραφος 1 του κανονισμού (ΕΟΚ) αριθ. 2847/93 του Συμβουλίου (*).

(*) ΕΕ αριθ. L 261 της 20. 10. 1993, σ. 1.»

6. Τα άρθρα 328 έως 337 αντικαθίστανται από το ακόλουθο κείμενο:

«Άρθρο 328

Η δεσμίδα εντύπων Τ2Μ χορηγείται, μετά από αίτηση του ενδιαφερόμενου, από το κοινοτικό τελωνείο που είναι αρμόδιο για την επιτήρηση του λιμένος εκμετάλλευσης του κοινοτικού αλιευτικού πλοίου στον αποδέκτη της εν λόγω δεσμίδας.

Η δεσμίδα αυτή χορηγείται μόνον όταν ο ενδιαφερόμενος έχει συμπληρώσει, στη γλώσσα του εντύπου, τις θέσεις 1 και 2 και έχει συμπληρώσει και υπογράψει τη δήλωση που παρατίθεται στη θέση 3 σε όλα τα πρωτότυπα και τα αντίγραφα των εντύπων που περιέχει η δεσμίδα. Κατά την παράδοση της δεσμίδας αυτής, το εν λόγω τελωνείο συμπληρώνει τη θέση Β όλων των πρωτοτύπων και αντιγράφων των εντύπων που περιέχονται σε αυτή.

Η δεσμίδα ισχύει για δύο έτη από την ημερομηνία παράδοσής της που αναφέρεται στη σελίδα 2 του εξώφυλλου της δεσμίδας. Επίσης, η εγκυρότης των σχετικών παραστατικών εξασφαλίζεται με την επίθεση στη θέση Α όλων των πρωτοτύπων και αντιγράφων της σφραγίδας της αρμόδιας αρχής για τη νηολόγηση του κοινοτικού αλιευτικού πλοίου για το οποίο προορίζεται η εν λόγω δεσμίδα.

Άρθρο 329

Ο κυβερνήτης του κοινοτικού αλιευτικού πλοίου συμπληρώνει τη θέση 4 και τη θέση 6 εάν τα προϊόντα που αλιεύθησαν υπέστησαν επεξεργασία επί του πλοίου. Επίσης, συμπληρώνει και υπογράφει τη δήλωση που παρατίθεται στη θέση 9 του πρωτοτύπου και του αντιγράφου ενός εντύπου της δεσμίδας:

α) σε κάθε μεταφόρτωση των προϊόντων σε ένα από τα πλοία που αναφέρονται στο άρθρο 326 παράγραφος 1 στοιχείο β) επί του οποίου πραγματοποιείται η επεξεργασία τους 7

β) σε κάθε μεταφόρτωση των προϊόντων ή εμπορευμάτων σε οποιοδήποτε άλλο πλοίο που τα μεταφέρει κατευθείαν, δίχως να υποστούν καμία επεξεργασία, σε λιμένα του τελωνειακού εδάφους της Κοινότητας ή σε άλλο λιμένα προκειμένου να αποσταλούν στη συνέχεια στο τελωνειακό έδαφος της Κοινότητας 7

γ) σε κάθε εκφόρτωση των προϊόντων ή εμπορευμάτων σε λιμένα του τελωνειακού εδάφους της Κοινότητας με την επιφύλαξη των διατάξεων του άρθρου 326 παράγραφος 2 7

δ) σε κάθε εκφόρτωση των προϊόντων ή εμπορευμάτων σε άλλο λιμένα προκειμένου να αποσταλούν στη συνέχεια στο τελωνειακό έδαφος της Κοινότητας.

Η επεξεργασία που υφίστανται τα προαναφερόμενα προϊόντα πρέπει να καταχωρείται στο ημερολόγιο του πλοίου.

Άρθρο 330

Ο κυβερνήτης του πλοίου που αναφέρεται στο άρθρο 326 παράγραφος 1 στοιχείο β) συμπληρώνει τη θέση 6 και συμπληρώνει και υπογράφει τη δήλωση που παρατίθεται στη θέση 11 του πρωτοτύπου του εντύπου Τ2Μ, σε κάθε εκφόρτωση των εμπορευμάτων σε λιμένα του τελωνειακού εδάφους της Κοινότητας ή σε άλλο λιμένα, για να αποσταλούν στη συνέχεια στο τελωνειακό έδαφος της Κοινότητας, ή κατά τη μεταφόρτωσή τους σε άλλο πλοίο με τον ίδιο προορισμό.

Η επεξεργασία που υφίστανται τα μεταφορτωθέντα προϊόντα πρέπει να καταχωρείται στο ημερολόγιο του πλοίου.

Άρθρο 331

Κατά την πρώτη μεταφόρτωση των προϊόντων ή των εμπορευμάτων που αναφέρεται στο άρθρο 329 στοιχείο α) ή β) συμπληρώνεται η θέση 10 του πρωτοτύπου και του αντιγράφου του εντύπου Τ2Μ 7 σε περίπτωση δεύτερης μεταφόρτωσης, όπως προβλέπεται στο άρθρο 330, συμπληρώνεται, επίσης, η θέση 12 του πρωτοτύπου του εντύπου Τ2Μ. Η σχετική δήλωση μεταφόρτωσης πρέπει να υπογράφεται από αμφότερους τους ενδιαφερόμενους κυβερνήτες, το δε πρωτότυπο του εντύπου Τ2Μ παραδίδεται στον κυβερνήτη του πλοίου επί του οποίου μεταφορτώθηκαν τα προϊόντα ή τα εμπορεύματα. Κάθε πράξη μεταφόρτωσης καταχωρείται στο ημερολόγιο και των δύο πλοίων.

Άρθρο 332

1. Εφόσον τα προϊόντα και τα εμπορεύματα, στα οποία αναφέρεται το έντυπο Τ2Μ, έχουν μεταφερθεί σε χώρα ή έδαφος που δεν ανήκει στο τελωνειακό έδαφος της Κοινότητας, το εν λόγω έντυπο ισχύει μόνον εφόσον η βεβαίωση στη θέση 13 του εν λόγω εντύπου έχει συμπληρωθεί και θεωρηθεί από τις τελωνειακές αρχές της συγκεκριμένης χώρας ή εδάφους.

2. Στην περίπτωση που ορισμένες παρτίδες προϊόντων ή εμπορευμάτων δεν επιστρέφονται στο τελωνειακό έδαφος της Κοινότητας αναφέρονται στη θέση "παρατηρήσεις" του εντύπου Τ2Μ, ο αριθμός, η φύση, η μεικτή μάζα και ο προορισμός που δίδεται στις παρτίδες των εν λόγω προϊόντων ή εμπορευμάτων.

Άρθρο 333

1. Σε περίπτωση που τα προϊόντα ή τα εμπορεύματα στα οποία αναφέρεται το έντυπο Τ2Μ μεταφέρθηκαν σε χώρα ή έδαφος που δεν ανήκει στο τελωνειακό έδαφος της Κοινότητας και προορίζονται για εκ νέου αποστολή προς το τελωνειακό έδαφος της Κοινότητας με τμηματικές αποστολές για κάθε αποστολή, ο ενδιαφερόμενος ή ο εκπρόσωπός του:

α) αναφέρει στη θέση "Παρατηρήσεις" του αρχικού εντύπου Τ2Μ, τον αριθμό και το χαρακτήρα των δεμάτων, τη μεικτή μάζα, τον προορισμό που δίδεται στην αποστολή όπως και τον αριθμό και την ημερομηνία του αποσπάσματος που αναφέρεται στο στοιχείο β) 7

β) εκδίδει "απόσπασμα" του εντύπου Τ2Μ, χρησιμοποιώντας γι' αυτό το σκοπό πρωτότυπο έντυπο που προέρχεται από τη δεσμίδα εντύπων Τ2Μ, το οποίο παραδίδεται σύμφωνα με το άρθρο 328.

Κάθε "απόσπασμα" και το αντίστοιχο αντίγραφό του που παραμένει στη δεσμίδα εντύπων Τ2Μ, πρέπει να περιέχουν αναφορά στο αρχικό έντυπο Τ2Μ που αναφέρεται στο στοιχείο α) και να φέρουν, με εμφανείς χαρακτήρες μία από τις ακόλουθες μνείες:

- Extracto,

- Udskrift,

- Auszug,

- Απόσπασμα,

- Extract,

- Extait,

- Extrait,

- Estratto,

- Uittreksel,

- Extracto,

- Ote,

- Utdrag.

Το έντυπο του "αποσπάσματος" Τ2Μ, που συνοδεύει την τμηματική αποστολή προς το τελωνειακό έδαφος της Κοινότητας πρέπει να περιέχει ένδειξη στις θέσεις 4, 5, 6, 7 και 8 για το όνομα, τη φύση, τον κωδικό ΣΟ και την ποσότητα των προϊόντων ή εμπορευμάτων που απαρτίζουν την τμηματική αποστολή. Επίσης, η βεβαίωση της θέσης 13 του εν λόγω εντύπου πρέπει να συμπληρωθεί και να θεωρηθεί από τις τελωνειακές αρχές της χώρας ή του εδάφους όπου παρέμειναν τα προϊόντα ή τα εμπορεύματα.

2. Όταν όλα τα προϊόντα και τα εμπορεύματα που περιέχονται στο αρχικό έντυπο Τ2Μ, το οποίο αναφέρεται στην παράγραφο 1 στοιχείο α), αποσταλούν στο τελωνειακό έδαφος της Κοινότητας, συμπληρώνεται και θεωρείται από τις αρχές που αναφέρονται στην παράγραφο 1, η βεβαίωση στη θέση 13 του εν λόγω εντύπου. Επίσης, το έντυπο αυτό αποστέλλεται στο τελωνείο που προβλέπεται στο άρθρο 328.

3. Στην περίπτωση που ορισμένες παρτίδες προϊόντων ή εμπορευμάτων δεν επιστραφούν στο τελωνειακό έδαφος της Κοινότητας ο αριθμός, η φύση, η μεικτή μάζα και ο προορισμός που δίδεται στις παρτίδες των εν λόγω προϊόντων ή εμπορευμάτων αναγράφονται στη θέση "Παρατηρήσεις" του αρχικού εντύπου Τ2Μ.

Άρθρο 334

Κάθε έντυπο Τ2Μ, αρχικό ή "απόσπασμα", πρέπει να προσκομίζεται στο τελωνείο εισόδου στο τελωνειακό έδαφος της Κοινότητας των προϊόντων και εμπορευμάτων στα οποία αναφέρεται. Εντούτοις, όταν η είσοδος πραγματοποιείται υπό καθεστώς διαμετακόμισης που τέθηκε σε εφαρμογή εκτός του εν λόγω εδάφους, το έγγραφο αυτό προσκομίζεται στο τελωνείο προορισμού του συγκεκριμένου καθεστώτος.

Οι αρχές του τελωνείου αυτού, έχουν το δικαίωμα να ζητήσουν μετάφραση του σχετικού εντύπου. Επίσης, για τον έλεγχο της ακρίβειας των στοιχείων που περιέχονται στο έντυπο Τ2Μ, οι εν λόγω αρχές μπορούν να απαιτήσουν την υποβολή όλων των σχετικών εγγράφων και, ενδεχομένως, των ημερολογίων των πλοίων. Το προαναφερόμενο τελωνείο συμπληρώνει τη θέση Γ του σχετικού εντύπου Τ2Μ και ενός αντιγράφου του το οποίο αποστέλλεται στο προβλεπόμενο στο άρθρο 328 τελωνείο.

Άρθρο 335

Κατά παρέκκλιση των άρθρων 332, 333 και 334, όταν τα προϊόντα ή τα εμπορεύματα στα οποία αναφέρεται το έντυπο Τ2Μ μεταφερθούν σε τρίτη χώρα που αποτελεί μέρος της σύμβασης που αφορά το καθεστώς κοινοτικής διαμετακόμισης και προορίζονται για εκ νέου αποστολή προς το τελωνειακό έδαφος της Κοινότητας βάσει διαδικασίας "Τ2Μ" με μία μόνο αποστολή ή με τμηματικές αποστολές, η θέση "παρατηρήσεις" του εντύπου Τ2Μ συμπληρώνεται με το στοιχείο ή τα στοιχεία αναφοράς της εν λόγω διαδικασίας.

Όταν όλα τα προϊόντα και τα εμπορεύματα που περιέχονται στο εν λόγω έντυπο Τ2Μ αποσταλούν προς το τελωνειακό έδαφος της Κοινότητας, η βεβαίωση της θέσης 13 αυτού του εντύπου συμπληρώνεται και θεωρείται από τις τελωνειακές αρχές της συγκεκριμένης χώρας. Αντίγραφο του ήδη συμπληρωμένου εντύπου αποστέλλεται στο τελωνείο που αναφέρεται στο άρθρο 328.

Ενδεχομένως, εφαρμόζονται οι διατάξεις του άρθρου 332 παράγραφος 2.

Άρθρο 336

Η δεσμίδα εντύπων Τ2Μ πρέπει να προσκομίζεται σε κάθε ζήτηση των τελωνειακών αρχών.

Όταν, πριν χρησιμοποιηθεί το σύνολο των εντύπων Τ2Μ, το πλοίο στο οποίο αναφέρεται η προβλεπόμενη στο άρθρο 327 δεσμίδα παύει να πληροί όλους τους απαιτούμενους όρους ή όταν όλα τα έντυπα που περιέχει η δεσμίδα έχουν χρησιμοποιηθεί όταν η διάρκεια ισχύος της εν λόγω δεσμίδας έχει λήξει, η δεσμίδα αυτή πρέπει να επιστρέφεται, αμέσως, στο τελωνείο που την εξέδωσε.

Άρθρο 337

Το άρθρο 324 εφαρμόζεται κατ' αναλογία.»

7. Τα άρθρα 338, 339 και 340 καταργούνται.

8. Στο άρθρο 348 παρεμβάλλονται οι ακόλουθες νέες παράγραφοι 1α και 1β:

«1α. Όταν εφαρμόζονται οι διατάξεις του άρθρου 362, η οσάκις οι τελωνειακές αρχές το θεωρούν απαραίτητο, το τελωνείο αναχώρησης μπορεί να επιβάλει μία διαδρομή για τα σχετικά εμπορεύματα. Η διαδρομή αυτή μπορεί να μεταβληθεί, με αίτηση του κυρίως υπόχρεου, από τις τελωνειακές αρχές του κράτους μέλους όπου βρίσκονται τα εμπορεύματα στα πλαίσια της προκαθορισμένης πορείας τους. Οι τελωνειακές αρχές καταγράφουν τις σχετικές λεπτομέρειες επί του παραστατικού Τ1, και πληροφορούν χωρίς καθυστέρηση τις τελωνειακές αρχές του τελωνείου αναχώρησης.

Τα κράτη μέλη λαμβάνουν τα απαραίτητα μέτρα για την αντιμετώπιση τυχόν παραβάσεων ή παρατυπιών και επιβάλλουν αποτελεσματικές ποινές.

1β. Για λόγους ανωτέρας βίας ο μεταφορέας μπορεί να παρακλίνει από την προδιαγεγραμμένη διαδρομή του. Τα εμπορεύματα και το παραστατικό Τ1 πρέπει να προσκομίζονται χωρίς καθυστέρηση στις πλησιέστερες τελωνειακές αρχές του κράτους μέλους στο οποίο βρίσκονται τα εμπορεύματα. Οι τελωνειακές αρχές ενημερώνουν αμέσως, το τελωνείο αναχώρησης για την αλλαγή της διαδρομής και καταγράφουν τις σχετικές λεπτομέρειες επί του παραστατικού Τ1.»

9. Στο άρθρο 356 παρεμβάλλεται η ακόλουθη νέα παράγραφος 3α:

«3α. Όταν οι τελωνειακές αρχές θεωρούν ότι είναι απαραίτητο, ή όταν εφαρμόζονται οι διατάξεις του άρθρου 362, το τελωνείο προορισμού μπορεί να μεταβληθεί, με αίτηση του κυρίως υπόχρεου, από τις τελωνειακές αρχές του κράτους μέλους όπου βρίσκονται τα εμπορεύματα και με τη σύμφωνη γνώμη του τελωνείου αναχώρησης. Οι αρχές αυτές πληροφορούν το τελωνείο προορισμού που προβλεπόταν αρχικά και καταγράφουν τις σχετικές πληροφορίες επί του παραστατικού Τ1.»

10. Τα άρθρα 360, 361, και 362 αντικαθίστανται από το ακόλουθο κείμενο:

«Άρθρο 360

1. Η χρησιμοποίηση της συνολικής εγγύησης χορηγείται μόνο σε πρόσωπα:

α) που είναι εγκατεστημένα στο κράτος μέλος όπου συστήνεται η εγγύηση 7

β) που ήταν τακτικοί χρήστες, είτε ως κύριοι υπόχρεοι ή ως αποστολείς, του συστήματος κοινοτικής διαμετακόμισης κατά τους προηγούμενους έξι μήνες, ή είναι γνωστοί στις τελωνειακές αρχές ως έχοντες οικονομική επιφάνεια, που τους επιτρέπει να εκπληρώσουν τις υποχρεώσεις τους και

γ) που δεν έχουν διαπράξει σοβαρές ή κατ' επανάληψη παραβάσεις της τελωνειακής ή φορολογικής νομοθεσίας.

2. Η σύσταση της συνολικής εγγύησης πραγματοποιείται στο τελωνείο εγγύησης.

3. Το τελωνείο εγγύησης καθορίζει το ποσό της εγγύησης, αποδέχεται τη δέσμευση του εγγυητή και εκδίδει άδεια με την οποία επιτρέπεται στο κύριο υπόχρεο να πραγματοποιεί, στα όρια της εγγύησης, κάθε πράξη κοινοτικής διαμετακόμισης, ανεξάρτητα από το τελωνείο αναχώρησης.

4. Σε κάθε πρόσωπο το οποίο έχει λάβει άδεια, χορηγείται, υπό τους όρους των άρθρων 363 έως 366, ένα ή περισσότερα πιστοποιητικά εγγύησης που συντάσσονται σε έντυπο σύμφωνο με το υπόδειγμα που περιλαμβάνεται στο παράρτημα 51.

5. Σε κάθε παραστατικό Τ1 πρέπει να γίνεται μνεία του πιστοποιητικού εγγύησης.

6. Το τελωνείο εγγύησης θα ανακαλεί την άδεια χρησιμοποίησης συνολικής εγγύησης όταν δεν πληρούνται πλέον οι προϋποθέσεις που προβλέπονται στην παράγραφο 1.

Άρθρο 361

1. Η συνολική εγγύηση καθορίζεται σε ποσό ίσο με το τουλάχιστον προς το 30 % των απαιτούμενων δασμών και λοιπών επιβαρύνσεων, εντός κατώτατου ορίου 7 000 Ecu σύμφωνα με τις διατάξεις που ορίζονται στην παράγραφο 2.

2. Το τελωνείο εγγύησης προβαίνει, σε εκτίμηση για διάστημα μιας εβδομάδας:

α) των αποστολών που πραγματοποιούνται 7

β) των απαιτούμενων δασμών και λοιπών επιβαρύνσεων λαμβανομένης υπόψη της υψηλότερης δασμολόγησης που ισχύει σε μία από τις ενδιαφερόμενες χώρες.

Η εκτίμηση αυτή πραγματοποιείται βάσει των εμπορικών και λογιστικών εγγράφων του ενδιαφερομένου, τα οποία αφορούν τα εμπορεύματα που μεταφέρθηκαν κατά το παρελθόν έτος, και στη συνέχεια το ποσό που προκύπτει διαιρείται διά του 52.

Στις περιπτώσεις των αιτούντων τη χρησιμοποίηση της συνολικής εγγύησης το τελωνείο εγγύησης, βασιζόμενο σε ήδη διαθέσιμα στοιχεία, προβαίνει, σε συνεργασία με τον ενδιαφερόμενο, σε εκτίμηση της ποσότητας, της αξίας και των απαιτουμένων φόρων των εμπορευμάτων που θα μεταφερθούν εντός καθορισμένου χρονικού διαστήματος. Το τελωνείο εγγύησης καθορίζει, κατ' επέκταση, την πιθανή αξία και τους φόρους των εμπορευμάτων που πρόκειται να μεταφερθούν εντός διαστήματος μιας εβδομάδας.

3. Το τελωνείο εγγύησης προβαίνει σε ετήσια εξέταση του ποσού της συνολικής εγγύησης ειδικότερα με βάση πληροφορίες από τα τελωνεία αποστολής, και, ενδεχομένως, προσαρμόζει ανάλογα το ποσό αυτό.

Άρθρο 362

1. Είτε με πρωτοβουλία της Επιτροπής ή μετά από αίτηση κράτους μέλους η χρησιμοποίηση της συνολικής εγγύησης απαγορεύεται προσωρινά όταν προορίζεται να καλύψει πράξεις εξωτερικής κοινοτικής διαμετακόμισης οι οποίες αφορούν τα εμπορεύματα που αποτελούν το αντικείμενο απόφασης της Επιτροπής σύμφωνα με τη διαδικασία της επιτροπής, βάσει της οποίας τα εμπορεύματα αυτά θεωρούνται ότι παρουσιάζουν αυξημένο κίνδυνο διάπραξης απάτης.

2. Η Επιτροπή δημοσιεύει, όταν κρίνεται αναγκαίο αλλά τουλάχιστον μία φορά ετησίως, τον κατάλογο των εμπορευμάτων για τα οποία εφαρμόζονται οι διατάξεις της παραγράφου 1 στην Επίσημη Εφημερίδα των Ευρωπαϊκών Κοινοτήτων, σειρά C.

3. Η Επιτροπή αποφασίζει περιοδικά αλλά τουλάχιστον μία φορά ετησίως, σύμφωνα με τη διαδικασία της επιτροπής κατά πόσο πρέπει η όχι να συνεχιστούν τα μέτρα που έχουν ληφθεί δυνάμει της παραγράφου 1.

Άρθρο 362α

Για πράξεις εξωτερικής κοινοτικής διαμετακόμισης οι οποίες αφορούν εμπορεύματα για τα οποία ισχύουν οι διατάξεις του άρθρου 362, εφαρμόζονται τα ακόλουθα μέτρα:

α) ο κωδικός ΣΟ αναγράφεται στο παραστατικό Τ1 7

β) όλα τα αντίτυπα των σχετικών παραστατικών Τ1 φέρουν διαγωνίως και με κόκκινα γράμματα μία από τις ακόλουθες μνείες 7 η μνεία αυτή έχει ελάχιστες διαστάσεις 100 Χ 10 mm:

- Artνculo 362 del Reglamento (CEE) n° 2454/93

- Forordning (EΨF) nr. 2454/93, artikel 362

- Artikel 362 der Verordnung (EWG) Nr. 2454/93

- Άρθρο 362 του κανονισμού (ΕΟΚ) αριθ. 2454/93

- Article 362 of Regulation (EEC) No 2454/93

- Article 362 du rθglement (CEE) n° 2454/93

- Articolo 362 del regolamento (CEE) n. 2454/93

- Artikel 362 van Verordening (EEG) nr. 2454/93

- Artigo 362Ί do Regulamento (CEE) nΊ 2454/ /93

- Asetuksen (ETY) N:o 2454/93 362 artikla

- Fφrordning (EEG) nr 2454/93 artikel 362 7

γ) τα αντίτυπα επιστροφής των παραστατικών Τ1 που φέρουν τη δήλωση αυτή πρέπει να επιστρέφονται στο τελωνείο αναχώρησης το αργότερο μέχρι την επόμενη εργάσιμη ημέρα από εκείνη κατά την οποία προσκομίσθηκαν στο τελωνείο προορισμού η αποστολή και το παραστατικό Τ1.»

11. Το άρθρο 368 παράγραφος 2 δεύτερο εδάφιο αντικαθίσταται από το ακόλουθο κείμενο:

«Ειδικότερα μία πράξη μεταφοράς θεωρείται ότι εμφανίζει αυξημένους κινδύνους όταν αφορά εμπορεύματα για τα οποία εφαρμόζονται οι διατάξεις του άρθρου 362 όσον αφορά τη χρησιμοποίηση της συνολικής εγγύησης.»

12. Το άρθρο 376 παράγραφος 2 αντικαθίσταται από το ακόλουθο κείμενο:

«Η απαλλαγή από την εγγύηση δεν εφαρμόζεται όταν, σύμφωνα με τις διατάξεις του άρθρου 362, απαγορεύεται η χρησιμοποίηση της συνολικής εγγύησης.»

13. Το άρθρο 380 αντικαθίσταται από το ακόλουθο κείμενο:

«Άρθρο 380

Η απόδειξη της κανονικότητας της πράξης διαμετακόμισης, κατά την έννοια του άρθρου 378 παράγραφος 1, παρέχεται κατά τρόπο ικανοποιητικό στις τελωνειακές αρχές:

α) με την προσκόμιση τελωνειακού ή εμπορικού εγγράφου, επικυρωμένου από τις τελωνειακές αρχές, που αποδεικνύει ότι τα εν λόγω εμπορεύματα προσκομίστηκαν στο τελωνείο προορισμού ή, σε περίπτωση εφαρμογής του άρθρου 406, στον εγκεκριμένο παραλήπτη. Το έγγραφο αυτό πρέπει να περιλαμβάνει επαρκή στοιχεία για τον προσδιορισμό της ταυτότητας των σχετικών εμπορευμάτων

ή

β) με την προσκόμιση τελωνειακού εγγράφου για την υπαγωγή των εμπορευμάτων σε τελωνειακό καθεστώς σε τρίτη χώρα ή αντιγράφου ή φωτοαντιγράφου αυτού 7 το αντίγραφο ή το φωτοαντίγραφο πρέπει να έχει επικυρωθεί είτε από τον οργανισμό που θεώρησε το αρχικό έγγραφο είτε από τις επίσημες αρχές της σχετικής τρίτης χώρας είτε από τις επίσημες αρχές ενός κράτους μέλους. Το έγγραφο αυτό πρέπει να περιλαμβάνει επαρκή στοιχεία για τον προσδιορισμό της ταυτότητας των σχετικών εμπορευμάτων.»

14. Το άρθρο 453 παράγραφος 2 αντικαθίσταται από το ακόλουθο κείμενο:

«2. Ο κοινοτικός χαρακτήρας των εμπορευμάτων που προβλέπονται στην παράγραφο 1 ορίζεται σύμφωνα με τις διατάξεις των άρθρων 314 έως 324 ή, ενδεχομένως, των άρθρων 325 έως 334 εντός των ορίων που προβλέπονται στο άρθρο 326.»

15. Παρεμβάλλεται το ακόλουθο νέο άρθρο 457α:

«Άρθρο 457α

Όταν οι τελωνειακές αρχές του κράτους μέλους αποφασίζουν να αποκλείσουν από το καθεστώς TIR ένα πρόσωπο σύμφωνα με το άρθρο 38 της σύμβασης TIR, η απόφαση που λαμβάνεται ισχύει στο σύνολο του κοινοτικού τελωνειακού εδάφους.

Προς το σκοπό αυτό, το εν λόγω κράτος μέλος γνωστοποιεί την απόφασή του, καθώς και την ημερομηνία εφαρμογής της, στα άλλα κράτη μέλη και στην Επιτροπή.

Η απόφαση αυτή αφορά όλα τα δελτία TIR που προσκομίζονται σε τελωνείο προς αποδοχή.»

16. Το άρθρο 503 στοιχείο α) αντικαθίσταται από το ακόλουθο κείμενο:

«α) γεωργικά εμπορεύματα είναι τα εμπορεύματα τα υπαγόμενα στους κανονισμούς που αναφέρονται στο άρθρο 1 του κανονισμού (ΕΟΚ) αριθ. 565/80 του Συμβουλίου (*). Προς γεωργικά εμπορεύματα εξομοιούνται τα γεωργικά εμπορεύματα τα υπαγόμενα στον κανονισμό (ΕΚ) αριθ. 3448/93 του Συμβουλίου (**) ή τον κανονισμό (ΕΚ) αριθ. 1222/94 της Επιτροπής (***) 7

(*) ΕΕ αριθ. L 62 της 7. 3. 1980, σ. 5.

(**) ΕΕ αριθ. L 318 της 20. 12. 1993, σ. 18.

(***) ΕΕ αριθ. L 136 της 31. 5. 1994, σ. 5.»

17. Το άρθρο 536 παράγραφος 1 αντικαθίσταται από το ακόλουθο κείμενο:

«1. Όταν οι τελωνειακές απαιτούν κοινοτικά εμπορεύματα εκτός από εκείνα που περιλαμβάνονται στο άρθρο 98 παράγραφος 1 στοιχείο β) και παράγραφος 3 του κώδικα, τα οποία είναι αποθηκευμένα στην αποθήκη τελωνειακής αποταμίευσης, να εγγράφονται στη λογιστική αποθήκη που αναφέρεται στο άρθρο 105 του κώδικα, σύμφωνα με το άρθρο 106 παράγραφος 3 του κώδικα, ο τελωνειακός χαρακτήρας των εν λόγω εμπορευμάτων πρέπει να προκύπτει σαφώς από τη σχετική ένδειξη.»

18. Το άρθρο 552 παράγραφος 1 στοιχείο α) σημείο ν) πρώτο εδάφιο αντικαθίσταται από το ακόλουθο κείμενο:

«εργασίες που αφορούν εμπορεύματα, των οποίων η αξία ανά οκταψήφιο κωδικό της συνδυασμένης ονοματολογίας δεν υπερβαίνει, ανά αιτούντα και ανά ημερολογιακό έτος, τα 300 000 Ecu, ανεξάρτητα από το πλήθος μεταποιητών που πραγματοποιούν τις εργασίες τελειοποίησης.»

19. Το άρθρο 696 παράγραφος 2 δεύτερο εδάφιο αντικαθίσταται από το ακόλουθο κείμενο:

«Η προφορική διασάφηση υπαγωγής συνιστά την αίτηση άδειας ενώ η θεώρηση της κατάστασης από το τελωνείο επέχει θέση άδειας.»

20. Το άρθρο 698 τροποποιείται ως εξής:

α) η παράγραφος 1 πρώτο εδάφιο αντικαθίσταται από το ακόλουθο κείμενο:

«Τα προσωπικά είδη και τα εμπορεύματα που εισάγονται για αθλητικούς σκοπούς, τα αναφερόμενα στο άρθρο 684 επιτρέπεται να τυγχάνουν των ευεργετημάτων του καθεστώτος χωρίς γραπτή ή προφορική άδεια ή αίτηση.» 7

β) στην παράγραφο 2 προστίθεται η ακόλουθη νέα πρόταση:

«Στην περίπτωση αυτή εφαρμόζεται, κατ' αναλογία, απλουστευμένη διαδικασία του άρθρου 696.»

21. Το άρθρο 705 παράγραφος 2 αντικαθίσταται από το ακόλουθο κείμενο:

«2. Σε περίπτωση εφαρμογής των άρθρων 695 και 696, η διασάφηση που αναφέρεται στην παράγραφο 1 ή η κατάσταση των ειδών, κατά περίπτωση, πρέπει να κατατίθεται στο τελωνείο που εξέδωσε την άδεια.»

22. Το άρθρο 709 αντικαθίσταται από το ακόλουθο κείμενο:

«Άρθρο 709

1. Η γένεση τελωνειακής οφειλής που αφορά εμπορεύματα, τα οποία είχαν προηγουμένως υπαχθεί στο καθεστώς της προσωρινής εισαγωγής, συνεπάγεται την καταβολή εξισωτικών τόκων επί του συνολικού ποσού των οφειλόμενων εισαγωγικών δασμών.

2. Η παράγραφος 1 δεν εφαρμόζεται:

α) σε περίπτωση γένεσης τελωνειακής οφειλής δυνάμει του άρθρου 201 παράγραφος 1 στοιχείο β) του κώδικα 7

β) σε περίπτωση γένεσης τελωνειακής οφειλής όταν έχει συσταθεί εγγύηση με χρηματική κατάθεση που αναλογεί σε ένα από τα ποσά των τελωνειακών οφειλών του άρθρου 192 παράγραφος 1 του κώδικα 7

γ) σε περίπτωση γένεσης τελωνειακής οφειλής με τη θέση σε ελεύθερη κυκλοφορία των εμπορευμάτων, τα οποία είχαν προηγουμένως υπαχθεί στο καθεστώς της προσωρινής εισαγωγής κατ' εφαρμογή των διατάξεων των άρθρων 673, 678, 682, 684 ή 684α 7

δ) σε περίπτωση που το ποσό των εξισωτικών τόκων, υπολογιζόμενο σύμφωνα με την παράγραφο 3, δεν υπερβαίνει τα 20 Ecu ανά περίπτωση γένεσης τελωνειακής οφειλής 7

ε) στην περίπτωση κατά την οποία ο δικαιούχος της άδειας ζητεί τη θέση σε ελεύθερη κυκλοφορία και παρέχει την απόδειξη ότι ιδιαίτερες περιστάσεις, που δεν ενέχουν αμέλεια ή παραπλανητικό ελιγμό εκ μέρους του, καθιστούν απίθανη ή οικονομικά αδύνατη την πραγματοποίηση της προβλεπόμενης επανεξαγωγής υπό τις συνθήκες που είχαν προβλεφθεί και κατάλληλα αιτιολογηθεί κατά την υποβολή της αίτησης για την έκδοση άδειας. Το άρθρο 589 παράγραφος 3 εφαρμόζεται κατ' αναλογία.

3. α) Τα ετήσια επιτόκια που πρέπει να λαμβάνονται υπόψη είναι τα ισχύοντα κατά τη στιγμή που γεννάται η τελωνειακή οφειλή και τα οποία καθορίζονται κατ 'έφαρμογή του άρθρου 589 παράγραφος 4 στοιχείο α) 7

β) οι τόκοι επιβάλλονται ανά ημερολογιακό μήνα και για την περίοδο που περιλαμβάνεται μεταξύ της πρώτης ημέρας του μηνός που ακολουθεί εκείνον, κατά τον οποίο πραγματοποιήθηκε η πρώτη υπαγωγή στο καθεστώς των εμπορευμάτων εισαγωγής, και της τελευταίας ημέρας του μηνός, κατά τη διάρκεια του οποίου γεννάται αυτή η τελωνειακή οφειλή. Η περίοδος που πρέπει να λαμβάνεται υπόψη για την επιβολή των εξισωτικών τόκων δεν μπορεί να είναι μικρότερη από έναν μήνα 7

γ) το ποσό των τόκων υπολογίζεται ανάλογα με τους οφειλόμενους εισαγωγικούς δασμούς, με το επιτόκιο που αναφέρεται στο στοιχείο α) και με την περίοδο που αναφέρεται στο στοιχείο β).»

23. Το παράρτημα 37 τροποποιείται σύμφωνα με το παράρτημα Ι του παρόντος κανονισμού.

24. Το παράρτημα 38 τροποποιείται σύμφωνα με το παράρτημα ΙΙ του παρόντος κανονισμού.

25. Τα παραρτήματα 43 και 44 αντικαθίστανται από τα παραρτήματα ΙΙΙ και IV, αντίστοιχα, του παρόντος κανονισμού.

26. Τα παραρτήματα 63, 64 και 65 τροποποιούνται σύμφωνα με το παράρτημα V του παρόντος κανονισμού.

27. Το παράρτημα 79 τροποποιείται σύμφωνα με το παράρτημα VI του παρόντος κανονισμού.

28. Το παράρτημα 87 τροποποιείται σύμφωνα με το παράρτημα VII του παρόντος κανονισμού.

29. Το παράρτημα 108 τροποποιείται σύμφωνα με το παράρτημα VIII του παρόντος κανονισμού.

30. Όπου αναγράφονται οι όροι «κανονισμός (ΕΟΚ) αριθ. 1736/75 του Συμβουλίου» αντικαθίστανται από τους όρους «κανονισμός (ΕΚ) αριθ. 1172/95 του Συμβουλίου».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Τα μέτρα για τις πράξεις εξωτερικής κοινοτικής διαμετακόμισης ορισμένων εμπορευμάτων για τα οποία το επίπεδο της συνολικής εγγύησης καθορίσθηκε στο επίπεδο του συνολικού ποσού ή του 50 % των απαιτουμένων δασμών και λοιπών επιβαρύνσεων ή εκείνα για τα οποία απαγορεύεται η χρησιμοποίηση της συνολικής εγγύησης και ελήφθησαν βάσει των εφαρμοζομένων κανόνων πριν την ημερομηνία έναρξης ισχύος του παρόντος κανονισμού, εφαρμόζονται μέχρι την ημερομηνία της πρώτης απόφασης που εκδίδεται δυνάμει του άρθρου 362 παράγραφος 1 του κανονισμού (ΕΟΚ) αριθ. 2454/93, όπως τροποποιήθηκε από τον παρόντα κανονισμό, και το πολύ μέχρι τις 31 Δεκεμβρίου 1996.

Το νέο υπόδειγμα εντύπου που προβλέπεται στον παρόντα κανονισμό μπορεί να χρησιμοποιείται από την ημερομηνία έναρξης ισχύος του. Τα έντυπα που χρησιμοποιούντο πριν από την εν λόγω ημερομηνία είναι δυνατόν να εξακολουθήσουν να χρησιμοποιούνται μέχρι την εξάντληση των σχετικών αποθεμάτων, αλλά το αργότερο μέχρι τις 31 Δεκεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 171 της 21. 7. 1995, σ. 8.

(4) ΕΕ αριθ. L 118 της 25. 5. 1995, σ. 10.

ΠΑΡΑΡΤΗΜΑ Ι

Στο παράρτημα 37 τίτλος ΙΙ μέρος Α σημείο 15, παρεμβάλλεται το ακόλουθο νέο προτελευταίο εδάφιο:

«Ως προς τις διατυπώσεις των εξαγωγών, "το πραγματικό κράτος μέλος εξαγωγής" είναι το διαφορετικό από το κράτος μέλος εξαγωγής κράτος μέλος από το οποίο απεστάλησαν προηγουμένως τα εμπορεύματα με σκοπό να εξαχθούν, εφόσον ο εξαγωγέας δεν είναι εγκατεστημένος στο κράτος μέλος εξαγωγής. Αν τα εμπορεύματα δεν απεστάλησαν προηγουμένως από άλλο κράτος μέλος με σκοπό να εξαχθούν ή αν ο εξαγωγέας είναι εγκατεστημένος στο κράτος μέλος εξαγωγής, το πραγματικό κράτος μέλος εξαγωγής συμπίπτει με το κράτος μέλος εξαγωγής.»

ΠΑΡΑΡΤΗΜΑ ΙΙ

Ο πίνακας στη θέση 24 του παραρτήματος 38 αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

«ΠΑΡΑΡΤΗΜΑ 43

ΠΑΡΑΣΤΑΤΙΚΟ - T2M

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

ΠΑΡΑΡΤΗΜΑ IV

«ΠΑΡΑΡΤΗΜΑ 44

ΣΗΜΕΙΩΣΕΙΣ

(που πρέπει να προστεθούν στη δεσμίδα των εντύπων Τ2Μ)

Ι. Γενικά

1. Η χρησιμοποίηση των εντύπων Τ2Μ αποσκοπεί στην απόδειξη, κατά την είσοδο στο τελωνειακό έδαφος της Κοινότητας, του κοινοτικού χαρακτήρα των προϊόντων της αλιείας που αλιεύονται από κοινοτικό αλιευτικό πλοίο εκτός των χωρικών υδάτων χώρας ή εδάφους που δεν ανήκουν στο τελωνειακό έδαφος της Κοινότητας καθώς και των παραχθέντων από αυτά τα προϊόντα εμπορευμάτων με επεξεργασία επί του εν λόγω πλοίου, ενός άλλου κοινοτικού αλιευτικού πλοίου, ή ενός κοινοτικού πλοίου, εργοστασίου.

2. Το κοινοτικό αλιευτικό πλοίο είναι το πλοίο που έχει νηολογηθεί και ταξινομηθεί στο τμήμα της επικράτειας κράτους μέλους που ανήκει στο τελωνειακό έδαφος της Κοινότητας, το οποίο φέρει σημαία κράτους μέλους και αλιεύει τα εν λόγω προϊόντα και επί του οποίου, ενδεχομένως, πραγματοποιείται η επεξεργασία των προϊόντων. Το κοινοτικό πλοίο-εργοστάσιο είναι το πλοίο που έχει νηολογηθεί ή ταξινομηθεί υπό τις ίδιες συνθήκες και επί του οποίου, πραγματοποιείται αποκλειστική η επεξεργασία των μεταφορτωμένων προϊόντων.

3. Η παρούσα δεσμίδα περιέχει δέκα έντυπα, εκάστου αποτελούμενου από ένα πρωτότυπο και από ένα αντίγραφο. Τα αντίγραφα δεν πρέπει να αποσπώνται από τη δεσμίδα.

4. Η δεσμίδα πρέπει να προσκομίζεται σε κάθε ζήτηση των τελωνειακών αρχών.

5. Η δεσμίδα πρέπει να επιστρέφεται στο τελωνείο που την εξέδωσε όταν το πλοίο στο οποίο αναφέρεται παύει να πληροί όλους τους απαιτούμενους όρους ή όταν όλα τα έντυπα που περιέχει η δεσμίδα έχουν χρησιμοποιηθεί ή όταν η διάρκεια ισχύος της εν λόγω δεσμίδας έχει λήξει.

ΙΙ. Πιστοποίηση γνησιότητας των εντύπων Τ2Μ

6. Τα έντυπα πρέπει να συμπληρώνονται στη γραφομηχανή ή με το χέρι, κατά τρόπο ευανάγνωστο. Στην τελευταία αυτή περίπτωση, πρέπει να συμπληρώνονται με μελάνη και με τυπογραφικά γράμματα. Δεν πρέπει να φέρουν ξέσματα ούτε πρόσθετες εγγραφές. Οι τροποποιήσεις που γίνονται σε αυτά πρέπει να πραγματοποιούνται με τη διαγραφή των λανθασμένων ενδείξεων και με την προσθήκη των τυχόν επιθυμητών ενδείξεων. Κάθε τροποποίηση πρέπει να εγκρίνεται από το πρόσωπο που έχει υπογράψει τη δήλωση, η οποία φέρει τέτοια τροποποίηση.

7. Οι θέσεις 1 έως 3 του εντύπου πρέπει να συμπληρώνονται από τον ενδιαφερόμενο, στη γλώσσα στην οποία είναι τυπωμένο το έντυπο. Οι θέσεις 4 έως 12 του εντύπου πρέπει να συμπληρώνονται σε μία από τις επίσημες γλώσσες της Κοινότητας.

8. Η εγκυρότης των παραστατικών Τ2Μ μίας δεσμίδας εξασφαλίζεται με την παρουσία στη θέση Α του πρωτοτύπου και αντιγράφου τους θεώρηση της αρμόδιας αρχής για τη νηολόγηση του κοινοτικού αλιευτικού πλοίου για το οποίο προορίζεται η εν λόγω δεσμίδα, και για διάρκεια δύο ετών από την ημερομηνία που αναφέρεται στη σελίδα δύο του εξωφύλλου της δεσμίδας.

ΙΙΙ. Χρησιμοποίηση των εντύπων Τ2Μ

9. Ο πλοίαρχος του κοινοτικού αλιευτικού πλοίου συμπληρώνει τις θέσεις 4, 5 ή/και 6, 7, 8 και συμπληρώνει και υπογράφει τη δήλωση της θέσης 9 ενός πρωτοτύπου και αντιγράφου:

- κατά την εκφόρτωση προϊόντων αλιείας ή/και εμπορευμάτων που παρήχθησαν από την επεξεργασία επί του πλοίου των εν λόγω προϊόντων, σε λιμένα του τελωνειακού εδάφους της Κοινότητας ή σε άλλο λιμένα από όπου θα μεταφερθούν στο εν λόγω τελωνειακό έδαφος της Κοινότητας,

- κατά τη μεταφόρτωση των εν λόγω προϊόντων ή/και εμπορευμάτων σε άλλο κοινοτικό αλιευτικό πλοίο ή σε κοινοτικό πλοίο-εργοστάσιο, επί του οποίου τα προϊόντα υφίστανται επεξεργασία, ή σε οποιοδήποτε άλλο πλοίο επί του οποίου δεν υφίστανται καμία επεξεργασία, που τα μεταφέρει είτε κατευθείαν σε λιμένα του τελωνειακού εδάφους της Κοινότητας ή σε άλλο λιμένα από τον οποίο θα μεταφερθούν στο εν λόγω τελωνειακό έδαφος της Κοινότητας. Στην περίπτωση αυτή, ο εν λόγω πλοίαρχος και ο πλοίαρχος του πλοίου επί του οποίου πραγματοποιήθηκε η μεταφόρτωση συμπληρώνουν και υπογράφουν τη θέση 10 του συγκεκριμένου πρωτοτύπου και αντιγράφου.

10. Ενδεχομένως, ο πλοίαρχος του προαναφερομένου πλοίου, επί του οποίου μεταφορτώθηκαν τα προϊόντα από κοινοτικό αλιευτικό πλοίο προκειμένου να υποστούν επεξεργασία, συμπληρώνει τις θέσεις 6, 7 και 8 και συμπληρώνει και υπογράφει τη δήλωση στη θέση 11 του πρωτοτύπου:

- κατά την εκφόρτωση των εμπορευμάτων που παρήχθησαν από την επεξεργασία επί του πλοίου σε λιμένα του τελωνειακού εδάφους της Κοινότητας ή σε άλλο λιμένα από όπου θα μεταφερθούν στο εν λόγω τελωνειακό έδαφος της Κοινότητας,

- κατά τη μεταφόρτωση των εν λόγω εμπορευμάτων σε οποιοδήποτε άλλο πλοίο που τα μεταφέρει χωρίς να υποστούν καμία επεξεργασία είτε κατευθείαν σε λιμένα του τελωνειακού εδάφους της Κοινότητας ή σε άλλο λιμένα από τον οποίο θα μεταφερθούν στο τελωνειακό έδαφος της της Κοινότητας. Στην περίπτωση αυτή, ο εν λόγω πλοίαρχος και ο πλοίαρχος του πλοίου επί του οποίου πραγματοποιήθηκε η μεταφόρτωση συμπληρώνουν και υπογράφουν τη θέση 12 του συγκεκριμένου πρωτοτύπου.

11. Εφόσον τα προϊόντα ή τα εμπορεύματα μεταφέρθηκαν σε χώρα ή έδαφος που δεν ανήκει στο τελωνειακό έδαφος της Κοινότητας προτού μεταφερθούν σ' αυτό το τελευταίο έδαφος της Κοινότητας, η τελωνειακή αρχή της εν λόγω χώρας η εδάφους πρέπει να συμπληρώσει και να υπογράψει τη θέση 13 του εντύπου. Σε περίπτωση που ορισμένες δεσμίδες προϊόντων ή εμπορευμάτων δεν επιστραφούν στο τελωνειακό έδαφος της Κοινότητας, ο αριθμός, η φύση, η μεικτή μάζα και ο προορισμός που δίδεται στις παρτίδες των εν λόγω προϊόντων ή εμπορευμάτων αναγράφονται στη θέση "Παρατηρήσεις" του εντύπου.

12. Το πρωτότυπο του εντύπου Τ2Μ συνοδεύει τα προϊόντα ή/και τα εμπορεύματα σε κάθε μεταφόρτωση και αποστολή προς το τελωνειακό έδαφος της Κοινότητας.

IV. Χρησιμοποίηση των "αποσπασμάτων" των εντύπων Τ2Μ

Εφόσον τα προϊόντα ή/και εμπορεύματα μεταφέρθηκαν σε χώρα ή έδαφος που δεν ανήκει στο τελωνειακό έδαφος της Κοινότητας με τμηματικές αποστολές:

13. Ένας αριθμός πρωτοτύπων εντύπων Τ2Μ που αντιστοιχούν στον αριθμό των εν λόγω αποστολών, αποσπώνται από τη δεσμίδα του αλιευτικού πλοίου καταγωγής των εν λόγω προϊόντων ή/και εμπορευμάτων και φέρουν με εμφανείς χαρακτήρες, τη μνεία "απόσπασμα" και την αναφορά στο αρχικό έντυπο Τ2Μ. Στα αντίγραφα των αποσπασμάτων που παραμένουν στη δεσμίδα αναγράφονται επίσης τα ίδια στοιχεία.

14. Για κάθε τμηματική αποστολή:

- συμπληρώνονται οι θέσεις αριθ. 4,5 ή/και 6, 7, 8 του εντύπου "αποσπάσματος" Τ2Μ, προσδιορίζοντας τις ποσότητες των προϊόντων ή/και εμπορευμάτων που απαρτίζουν την αποστολή,

- οι τελωνειακές αρχές της εν λόγω χώρας ή εδάφους συμπληρώνουν, θεωρούν και υπογράφουν τη θέση 13 του πρωτοτύπου του εντύπου "αποσπάσματος",

- στη θέση "Παρατηρήσεις" του αρχικού εντύπου Τ2Μ, αναφέρεται ο αριθμός και η φύση των δεμάτων, η μεικτή μάζα, ο προορισμός της αποστολής καθώς και ο αριθμός και η ημερομηνία του αποσπάσματος,

- το έντυπο "απόσπασμα" συνοδεύει την αποστολή των προϊόντων ή/και εμπορευμάτων.

15. Εφόσον το σύνολο των προϊόντων ή/και εμπορευμάτων που αποτελούν το αντικείμενο του αρχικού εντύπου Τ2Μ έχουν αποσταλεί στο τελωνειακό έδαφος της Κοινότητας, η θέση 13 του εν λόγω εντύπου συμπληρώνεται, θεωρείται και υπογράφεται από τις τελωνειακές αρχές της εν λόγω χώρας ή εδάφους. Το έντυπο αυτό, αποστέλλεται στο τελωνείο που εξέδωσε τη δεσμίδα Τ2Μ. Στην περίπτωση που ορισμένες δεσμίδες προϊόντων ή εμπορευμάτων δεν επιστραφούν στο τελωνειακό έδαφος της Κοινότητας, το όνομα, η φύση, η μεικτή μάζα και ο προορισμός που δίδεται στις παρτίδες των εν λόγω προϊόντων ή εμπορευμάτων αναγράφονται στη θέσει "Παρατηρήσεις" του εντύπου.

V. Εξόφληση των εντύπων Τ2Μ

16. Κάθε έντυπο Τ2Μ - αρχικό ή "απόσπασμα" - πρέπει να προσκομίζεται στο τελωνείο εισόδου των προϊόντων και εμπορευμάτων στα οποία αναφέρεται στο τελωνειακό έδαφος της Κοινότητας. Εντούτοις, όταν η είσοδος πραγματοποιείται υπό καθεστώς διαμετακόμισης που τέθηκε σε εφαρμογή εκτός του εν λόγω εδάφους, το έντυπο αυτό προσκομίζεται στο τελωνείο προορισμού του συγκεκριμένου καθεστώτος.»

ΠΑΡΑΡΤΗΜΑ V

Τα παραρτήματα 63, 64 και 65 τροποποιούνται ως εξής:

Η διαχωριστική γραμμή μεταξύ της δεύτερης και της τρίτης υποδιαίρεσης:

- της θέσης αριθ. 33 του αντιτύπου ελέγχου Τ5,

- της θέσης αριθ. 33 του αντιτύπου Τ5 bis και

- της θέσης «Κωδικός των εμπορευμάτων» του πίνακα φόρτωσης Τ5,

μετακινείται κατά ένα δέκατο της ίντσας (2,54 mm) προς τα αριστερά.

ΠΑΡΑΡΤΗΜΑ VI

Στο παράρτημα 79 οι αύξοντες αριθμοί 12 και 22 αντικαθίστανται από το ακόλουθο κείμενο:

>ΘΕΣΗ ΠΗΝΑΚΑ>

ΠΑΡΑΡΤΗΜΑ VII

Στο παράρτημα 87 προστίθεται ο ακόλουθος νέος αύξων αριθμός 15:

>ΘΕΣΗ ΠΗΝΑΚΑ>

ΠΑΡΑΡΤΗΜΑ VIII

Οι ζώνες για την «ΕΛΛΗΝΙΚΗ ΔΗΜΟΚΡΑΤΙΑ» του παραρτήματος 108 αντικαθίστανται από το ακόλουθο κείμενο:

«Ελεύθερη ζώνη Πειραιά

Ελεύθερη ζώνη Θεσσαλονίκης»